《留侯》
宋代·刘敞

张良韩孺子，夙昔志未伸。授书黄石公，问礼仓海君。

契合见神助，济时效经纶。指挥转雷电，顾盻定楚秦。

以伋三寸舌，抗兹百万军。一为帝王师，晚就赤松宾。

富贵心不屑，功名谅谁论。出处何昭昭，贤哉古之人。

作者简介：刘敞（1019—1068）北宋史学家、经学家、散文家。字原父，一作原甫，临江新喻荻斜（今属江西樟树）。庆历六年与弟刘攽同科进士，以大理评事通判蔡州，后官至集贤院学士。与梅尧臣、欧阳修交往较多。为人耿直，立朝敢言，为政有绩，出使有功。刘敞学识渊博，欧阳修说他“自六经百氏古今传记，下至天文、地理、卜医、数术、浮图、老庄之说，无所不通；其为文章尤敏赡”，与弟刘攽合称为北宋二刘，著有《公是集》。